Školský vzdelávací program
Náboženská výchova – Rímskokatolícke náboženstvo
Vzdelávacia oblasť: Človek a hodnoty
Vyučovací predmet: Náboženská výchova – Katolícka cirkev 
Ročník: 5. – 9. ročník (nižšie stredné vzdelávanie – ISCED 2)
Časová dotácia: 1 hodina týždenne, spolu cca 33vyučovacích hodín ročne
Školský rok: 2026/2027
Vypracované v súlade so štátnym vzdelávacím štandardom pre predmet Náboženská výchova – nižšie stredné vzdelávanie (Štátny pedagogický ústav) a s Dodatkom č. 17 k štátnym vzdelávacím programom (MŠVVaM SR, č. 2026/10555:2-A3610, účinnosť od 1. 3. 2026), ktorým sa do prierezových tém dopĺňa AI gramotnosť.
Charakteristika predmetu
Predmet náboženská výchova v nižšom strednom vzdelávaní odovzdáva základné náukové predpoklady kresťanských životných postojov a konania žiakov. Ponúka im pomoc pri orientácii v súčasnom svete z biblického hľadiska, kresťanskej tradície a vedie k oboznámeniu a ponuke kresťanského spôsobu života. Umožňuje konfrontovať sa s veľkými existenčnými otázkami človeka a hľadať na ne odpovede. Zároveň je aj službou spoločnosti, kde napomáha výchove detí a mladých ľudí najmä svojím preventívnym systémom. Ovplyvňuje hodnotovú orientáciu žiakov, ktorá im pomáha byť prospešnými rodine, spoločnosti a Cirkvi. Je výchovou zodpovednosti za vlastné konanie, učí žiakov kriticky myslieť, nenechať sa manipulovať ani nebyť manipulátormi, chápať vlastné konanie i konanie druhých ľudí v kontexte rôznych životných situácií.
Materiálno-technické podmienky: učebnica, pracovný zošit, IKT ( notebook, tablet, projektor, tabletová tabuľa Optoma ), Biblia, Sväté písmo, Litánie, modliaca knižka, svätý ruženec, mapa.
Ciele predmetu
 Žiaci
1. získavajú povedomie úcty k jedinečnosti a neopakovateľnosti každej živej bytosti, zvlášť človeka ako originálneho Božieho stvorenia,
1. prehĺbia si vedomosti o existencii a pôsobení Boha podľa učenia Katolíckej cirkvi,
1. získajú vedomosti o dôležitom poslaní Panny Márie v dejinách spásy,
1. naučia sa vnímať v životoch svätých Božie pôsobenie a výzvu nasledovať ich,
1. získajú vedomosti o vzniku a účinkovaní Cirkvi v dejinách i v dnešnom svete,
1. nadobudnú orientáciu v morálnych hodnotách, ktoré vyplývajú z Desatora a patria ku kresťanskému životnému štýlu,
1. zorientujú sa v otázkach, ktoré prináša dnešná spoločnosť a v kresťanskom postoji voči nim,
1. uplatnia vhodné komunikačné zručnosti k vyjadrovaniu vlastných myšlienok, citov, názorov a postojov,
1. objavia potrebu modlitby a sviatostného života pre svoj vzťah s Bohom a ľuďmi,
1. získajú poznatky o iných náboženstvách, čo ich vedie k vzájomnej tolerancii,
1. nadobudnú vzťah oddanosti k Trojjedinému Bohu, jeho zákonom a výzve k budovaniu jeho kráľovstva,
1. získajú spôsobilosti, ktorými posilnia a uchovajú svoju vieru v Ježiša Krista ako Pána a Spasiteľa,
1. uplatnia v živote výzvu byť Ježišovými učeníkmi a odovzdávať jeho posolstvo vo svojom okolí.
Prierezové témy a AI gramotnosť
Na základe Dodatku č. 17 k štátnym vzdelávacím programom (MŠVVaM SR, účinnosť od 1. 3. 2026) sa do prierezových tém dopĺňa AI gramotnosť (AIG).
V predmete náboženská výchova sa realizuje najmä integráciou do tematických celkov týkajúcich sa dejín, Svätého písma, života svätých a vierozvestov, rozšírenia formy modlitby.
Použité skratky prierezových tém: OSR – Osobnostný a sociálny rozvoj, OZO – Ochrana života zdravia, ENV – Environmentálna výchova, MDV – Mediálna výchova, AIG – AI gramotnosť.
Stratégia vyučovania
Voľba metód závisí od obsahu učiva, cieľov vyučovacej hodiny, vekových a iných osobitostí žiakov a materiálneho vybavenia školy. Na vzbudenie záujmu žiakov o učebnú činnosť sa využívajú motivačné metódy.
Hodnotenie a klasifikácia predmetu
Náboženská výchova nebude klasifikovaná známkou, ale formou absolvoval/neabsolvoval.
Hodnotenie je komplexnou činnosťou založenou na individuálnom prístupe k žiakovi, prevládajúcim znakom je pozitívne hodnotenie.
Čo sa hodnotí
1. prístup, postoj a vzťah žiaka k predmetu – aktivita, snaha, samostatnosť, pripravenosť, angažovanosť,
1. vedomosti vyplývajúce z učebných osnov v jednotlivých ročníkoch,
1. zdokonaľovanie a upevňovanie vedomostí – základné modlitby, pravdy a pozdravy, prikázané sviatky na Slovensku, 
1. osvojenie teoretických poznatkov a ich využitie v praktickom živote.
Špecifické kritériá a formy hodnotenia
Absolvoval:
Žiak má kladný vzťah k predmetu, na hodinách je aktívny, zapája sa do aktivít, pracuje na zadaných úlohách,
je disciplinovaný, dodržiava školský poriadok, plní si svoje povinnosti, rešpektuje pokyny a zadania vyučujúceho, na hodiny sa systematicky pripravuje, ovláda učivo minimálne na 50%.
Neabsolvoval: 
Žiak má negatívny postoj k hodinám, ignoruje obsah vyučovania, nepracuje podľa pokynov, odmieta sa zapájať do činností, nie je pripravený (nenosí pomôcky), neprejavuje úsilie plniť úlohy, jeho vedomosti sú medzerovité. Neabsolvuje viac ako 30 % vyučovacích hodín, je nedisciplinovaný, nedodržiava školský poriadok, neplní si povinnosti.


Učebné osnovy – 5. ročník
Časová dotácia: 1 hodina týždenne, cca 33 hodín ročne 
	Tematický celok 
	Obsahový štandard (učivo)
	Výkonový štandard
	Prierezové témy

	Boh hovorí človeku
	1. Sväté písmo – posvätná kniha
1. Byzantská misia na území Veľkej Moravy,
1. Žiaci vierozvestov -  sv. Gorazd a sv. Bystrík



	1. Orientovať sa v pojmoch: Biblia, Sväté písmo, Starý zákon, Nový zákon,
1. Vymenovať základné delenie SZ a NZ,
1. vymenovať evanielija
1. hľadať podľa súradníc daný text vo Svätom písme, produkovať tri výroky Ježiša Krista,
1. opísať najdôležitejšie udalosti zo života sv. Cyrila a Metoda
1. vysvetliť prínos misie sv. Cyrila a Metoda pre Slovensko

	OSR,  AIG

	Dialóg Boha a človeka
	1. modlitba ako dialóg,
1. modlitba ako prosba, nárek, chvála, vďaka, tanec, spev, slávenie, mlčanie ako modlitba, miesto a čas modlitby v živote človeka

	1. rozlíšiť formy modlitby,  
1. prerozprávať časti biblického príbehu zo života kráľa Dávida a Šalamúna,
	OSR, AIG















	

	
	1. Charakterizovať stručne jednotlivé prosby modlitby Otče náš,
1. Zdôvodniť potrebu modlitby pre svoj život,
1. Vymenovať tri vlastnosti  (charakteristiky) dobrej modlitby
	

	Náš dialóg s Bohom
	1. komunikácia prostredníctvom symbolu,
1. náboženské symboly,
1. potreba slávenia v živote človeka,
1. liturgický rok,
1.  miesto slávenia – posvätné miesta
	1. vysvetliť úlohu a zmysel symbolov,
1. vymenovať základné časti liturgického roka,
1. priradiť správnu farbu k liturgickému obdobiu,
1. uviesť päť prikázaných sviatkov,
1. určiť základné časti chrámu,
1. vymenovať päť liturgických úkonov a predmetov
	OSR, AIG

	Obeta Božieho ľudu
	1. obeta, obetavosť ,jej zmysel v živote človeka, náboženský význam slova obeta,
1. židovský a kresťanský obetný kult,
1. obeta Ježiša Krista
1. sv. omša
1. osobná obeta
	1. opísať prostredníctvom príkladu zo života, zmysel obety,
1. uviesť obety druhých ľudí,
1. vysvetliť jednoduchým spôsobom sprítomnenie Ježišovej obety pri sv. omši a potrebu sa jej zúčastniť,
1. nájsť analógiu medzi baránkom v  SZ a Božím baránkom v NZ,
1. rozlíšiť časti sv. omše,
1. charakterizovať symbolický význam obetných darov chleba a vína pri sv. omši
	OSR

	Dialóg cez službu
	1. Cirkev slabých ( etika chudoby a milosrdenstva v Cirkvi, kláštorná starostlivosť o chudobných a chorých ),
1. starostlivosť o chudobných a chorých v súčasnej farnosti (charita, paliatívna starostlivosť ),
1. služba chorým, služba ľudskej rodine a služba Cirkvi a spoločnosti,
1. sviatosti služby spoločenstvu  (sviatosť manželstva a kňazstva )
	1. vymenovať formy pomoci Cirkvi chudobným a biednym v dejinách cirkvi a v súčasnosti,
1. vymenovať troch svätcov, ktorí zasvätili svoj život pomoci iným,
1. porovnať možnosti angažovanosti chlapcov a dievčat v službe rodine a spoločenstvu,
1. oceniť službu rodičov pre rodinu,
1. poukázať na úlohu kňaza ako Božieho služobníka,
1. vysvetliť potrebu sviatosti manželstva, kňazstva a zasväteného života z pohľadu služby

	OSR, AIG













Učebné osnovy – 6. ročník
Časová dotácia:  1 hodina týždenne, cca 33 hodín ročne
	Tematický celok 
	Obsahový štandard (učivo)
	Výkonový štandard
	Prierezové témy

	Pravda ako hodnota
	1. potreba pravdy
1. Jakub a Ezau,
1. sila slova – šírenie informácii  (pravda v etike, v médiách, zachovanie tajomstva, posudzovanie, čestnosť, ohováranie, osočovanie )
1. 8. Božie prikázanie

	1. Vysvetliť príbeh o Jakubovi a Ezauovi (vzhľadom na klamstvo ),
1. rozlíšiť v konkrétnej situácii pravdu od klamstva,
1. posúdiť pravdu v masmédiách na základe novinových článkov,
1. sformulovať zásady pre správne fungovanie medziľudských vzťahov

	OSR, MDV, AIG





	Hľadanie pravdy o svete
	1. cesty hľadania v dávnej minulosti
1. mýtický obraz sveta
1. vedecké hľadanie pravdy
1. stvorenia sveta - biblický príbeh stvorenia

	1. charakterizovať inšpiráciu a pravdivosť Svätého písma,
1. porovnať biblický príbeh o stvorení sveta s vedeckým pohľadom a starovekými mýtmi,
1. zhodnotiť potrebu hľadania pravdy v súvislosti so stvorením sveta



















	


	Hľadanie pravdy o sebe

	1. pôvod človeka
1. biblický obraz stvorenia človeka ( Boží obraz, hodnota každej ľudskej osoby )
1. pád človeka ( prvotný hriech, hriech )
1. hranice človeka ( svedomie, pocit viny, mravný zákon )
1. sviatosť zmierenia – kresťanská nádej
	1. vysvetliť biblický príbeh o stvorení človeka,
1. vysvetliť hodnotu človeka stvoreného na Boží obraz a potrebu úcty,
1. vyjadriť pravdy vyplývajúce z biblického príbehu o páde človeka,
1. diskutovať o dôsledkoch prvotného hriechu, hriechu a slabosti človeka v dnešnej dobe.
1. Vnímať svoje vlastné hranice,
1. Vysvetliť pojem svedomie (mravný zákon )
	OSR

	Ohlasovatelia pravdy
	1. proroci Ezechiel, Izaiáš
1. Ježiš Kristus – učiteľ pravdy, ohlasovanie pravdy v podobenstvách
1. Apoštoli, ohlasovatelia pravdy (sv. Peter, sv. Štefan, sv. Pavol )


	1. Vysvetliť význam ohlasovania pravdy,
1. Opísať povolanie proroka Ezechiela a Izaiáša ako ohlasovateľov pravdy,
1. Vysvetliť výrok Ježiša: „ Vaše áno, nech je áno a vaše nie, nech je nie „ ( Mt 5, 37 )
1. Vyjadriť potrebu prítomnosti Ducha Svätého pri ohlasovaní pravdy ( sviatosť birmovania ),
1. opísať poslanie sv. Petra, sv. Štefana, sv. Pavla,
1. uviesť príklad ohlasovateľov v dnešnej dobe
	OSR

	Konať v pravde
	1. zodpovednosť za druhých z pohľadu prirodzenej morálky ( „ zlaté pravidlo „ ) 
1. Ježišov príkaz lásky ( morálky )
1. skutky lásky ( skutky telesného a duchovného milosrdenstva )
1. spravodlivosť a pravda v spoločnosti
1. sociálny hriech


	1. vysvetliť význam „zlatého pravidla“ (Mt 4,12)
1. oceniť prínos Ježišovho príkazu lásky,
1. porovnať ho s podobnými pravidlami v iných náboženstvách,
1. sformulovať príklady skutkov telesného i duchovného milosrdenstva,
1. posúdiť na konkrétnych situáciách postoj spoločnosti k pravde, láske a spravodlivosti,
1. vysvetliť pojem sociálneho hriechu




	OSR



Učebné osnovy – 7. ročník

Časová dotácia:  1 hodina týždenne, cca 33 hodín ročne                  
	Tematický celok 
	Obsahový štandard (učivo)
	Výkonový štandard
	Prierezové témy

	Sloboda človeka

	1. chápanie slobody a povolanie k nej
1. Exodus – cesta k slobode
1. Hranice slobody – Desatoro
1. Práva človeka
1. Otroctvo človeka ( druhy závislostí ako prejav hriechu )
	1. opísať exodus Hebrejov z otroctva v Egypte,
1. porovnať na konkrétnej životnej situácii život v slobode a v otroctve hriechu,
1. posúdiť potrebu Božieho zákona a jeho vplyv na slobodu človeka,
1. opísať pojem slobody a jej zneužitie,
1. uviesť príklady závislostí a ich nebezpečenstvá,
1. rozlíšiť rôzne spôsoby chápania slobody človeka v zmysle Desatora
	OSR, AIG, OZO

	Sloboda a rozhodnutie  

	1. slobodné rozhodnutie ( nutnosť voľby a jej pravidlá )
1. sloboda a zodpovednosť
1. princípy rozhodovania ( autonómna a heteronómna morálka )
	1. posúdiť niektoré biblické príbehy o slobodnej voľbe človeka a jej dôsledky,
1. poukázať na dopad rozhodnutí človeka na jeho osobný život,
1. uviesť príklady, ktoré ilustrujú heteronómnu a autonómnu morálku,
1. oceniť pravidlá v osobnom i spoločenskom živote
	OSR, AIG







	Tematický celok 
	Obsahový štandard (učivo)
	Výkonový štandard
	Prierezové témy

	Boh oslobodzuje človeka
	1. vina a odpustenie vo svete prirodzenej morálky
1. kresťanský pohľad na vinu a odpustenie
1. chápanie viny v  iných kultúrach a náboženstvách
1. Kristus oslobodzuje ( formy pokánia – sviatočné a mimo sviatočné )
	1. opísať vinu a odpustenie vo svete prirodzenej morálky,
1. sformulovať biblický pohľad na vinu a odpustenie,
1. uviesť príklady odpustenia v rodine a škole,
1. vysvetliť sviatosť pokánia a zmierenia a spôsob jej prijímania,
1. uviesť príklady sviatostných i mimo sviatostných foriem pokánia

	OSR

	Rešpektovanie vierovyznaní

	1. rozdielne cesty hľadania Boha – hinduizmus, budhizmus, islam, judaizmus
1. náboženstvo, sekta
1. kresťanstvo – zjavené náboženstvo
1. putovanie po ceste predkov – kresťanské korene
	1. rozlíšiť medzi náboženstvom a sektou,
1. vysvetliť pôvod kresťanstva ako zjaveného náboženstva,
1. rozpoznať rozdielne a spoločné prvky jednotlivých svetových náboženstiev,
1. opísať svetové náboženstvá a ich prínos pre život v spoločnosti,
1. zhodnotiť prínos kresťanstva


	OSR

	Láska ako princíp slobody

	1. sloboda a vzťah k autoritám ( hierarchia, anarchia, nezávislosť )
1. láska ako cesta k slobode - blahoslavenstvá
1. hierarchia Cirkvi ( autorita – služba )
1. sloboda a prosociálne správanie  (angažovanosť v rodine, v Cirkvi )
	1. vyjadriť dôležitosť príslušnosti k Cirkvi,
1. zdôvodniť dôležitosť autority v spoločnosti i Cirkvi,
1. vysvetliť, kto patrí do hierarchie Cirkvi,
1. rozpoznať hranice osobnej slobody,
1. uviesť diecézy Katolíckej cirkvi na Slovensku,
1. interpretovať blahoslavenstvá

	OSR



Učebné osnovy – 8. ročník
Časová dotácia: 1 hodina týždenne, cca 33 hodín ročne                  
	Tematický celok            
	Obsahový štandard (učivo)
	Výkonový štandard
	Prierezové témy

	Kto som?
	1. sebapoznávanie a sebaúcta ( jedinečnosť, objavenie svojej veľkosti )
1. zodpovednosť za prijaté dary a talenty
1. sebaprijatie, komplexy menejcennosti
	1. vysvetliť pojmy: sebaúcta, sebaprijatie, pocit menejcennosti,
1. uviesť biblické súvislosti na túto tému,
1. vymenovať vlastné talenty a dary a poukázať na zodpovednosť za ich využívanie,
1. sformulovať modlitbu za prijaté dary
	OSR, OZO

	Kto  je človek?
	1. byť človekom
1. dôstojnosť človeka stvoreného na Boží obraz
1. človek ako muž a žena ( dôstojnosť muža a ženy )
1. rozdiely medzi mužom a ženou pre vzájomné dopĺňanie sa
	1. poukázať na dôstojnosť človeka vo svetle viery a Svätého písma,
1. opísať vnímanie muža a ženy v rôznych kultúrach a porovnať ho s kresťanským učením,
1. oceniť napĺňanie sociálnych rolí muža a ženy z pohľadu kresťanského ideálu vyjadreného v Desatore
	OSR

	Ľudskosť
	1. odvrátená tvár ľudskosti ( konflikty, zneužívanie a zločiny proti ľudskosti)
1. človek sa pýta „prečo“ ( hľadanie odpovedí na otázku utrpenia v Starom zákone )
1. ľudskosť ( búranie predsudkov, tolerancia, Ježišov postoj k ľuďom na okraji spoločnosti )
1. zmysel utrpenia ( Boh ukrytý v biede sveta )
1. objavenie ľudskosti ( vykúpenie – pozdvihnutie človeka )
	1. diskutovať o príčinách a zmysle ľudského utrpenia,
1. uviesť príklady o neľudskom konaní človeka,
1. skúmať možnosti objavenia Boha ukrytého v biede sveta.
1. poukázať na význam prijatia sviatosti pomazania chorých,
1. posúdiť nebezpečenstvo náboženského fundamentalizmu, intolerancie a odsudzovania
1. naplánovať si pomoc núdznym
 

	OSR, OZO, AIG

	Dôstojnosť a výkon človeka

	1. „mať“, alebo „byť“
1. hodnota ľudskej práce a dôstojnosť človeka
1. Cirkev slabých ( etika chudoby a milosrdenstva, základné princípy sociálnej náuky Cirkvi )
1. utrpenie – sviatosť pomazania chorých
	1. vymenovať dôsledky posudzovania hodnoty človeka na základe iba jeho výkonu,
1. porovnať Ježišov zákon lásky so sociálnymi zákonmi modernej spoločnosti,
1. diskutovať o zachovávaní a nerešpektovaní 7. a 10. Božieho prikázania,
1. oceniť pozitívne vzory z dejín Cirkvi, ktoré vynikali milosrdenstvom,
1. poukázať na význam prijatia sviatosti pomazania chorých
	OSR, AIG

	Kultúra života

	1. kultúra – rozvoj človeka a ľudskej spoločnosti
1. hodnoty kultúry života a kultúry smrti
1. ľudskosť – kresťanský postoj ku kultúre života
	1. zdôvodniť hodnotu každého človka od počatia až po prirodzenú smrť,
1. podporiť prínos kresťanských hodnôt pre súčasnú kultúru,
1. poukázať na význam 5. Božieho prikázania pre celú spoločnosť,
1. diskutovať o dôležitosti spoločného dobra a solidarity
	OSR




Učebné osnovy – 9. ročník
Časová dotácia: 1hodina týždenne, cca 33 hodín ročne
	Tematický celok 
	Obsahový štandard (učivo)
	Výkonový štandard
	Prierezové témy

	Zodpovednosť

	1. zodpovednosť
1. život – pozvanie k zodpovednosti ( podobenstvo v talentoch )
	1. vysvetliť etymológiu pojmu „ „zodpovednosť“,
1.  dať do súvislosti podobenstvo o talentoch s pojmom zodpovednosť,
1. formulovať dôvody osobnej zodpovednosti za svoj život
	OSR, AIG

	Zodpovednosť za seba
	1. osobnostný rozvoj ( sebaocenenie a prijatie )
1. potreba životných vzorov
1. korekcia mediálnych vzorov ( imitovanie vzorov )
1. výzva k hľadaniu a odkrývanie životného zmyslu
1. Ježiš ako vzor ( Ježiš ako človek, Ježiš ako Boží Syn )
1. ponuka kresťanských vzorov (Jn 1,35-39)
	1. konfrontovať sa s potrebou životných vzorov,
1. analyzovať kriticky mediálne ponuky,
1. analyzovať pozitívne a negatívne vzory a ich vplyv na svoj život,
1. vnímať sebaprijatie a sebaocenenie ako podmienku osobnostného rozvoja,
1. oceniť ponuku nasledovania Ježiša Krista ako životného vzoru,
1. diskutovať o súčasných kresťanských vzoroch
	OSR

	Zodpovednosť za svoju vieru
	1. prečo veriť ( dôvody pre vieru, dôvody pre neveru )
1. poverčivosť – nesprávna forma religiozity
1. nebezpečenstvo siekt a ich súčasná ponuka
1. vyznanie viery – rozhodnutie pre vieru
1. reč Cirkvi – metaforická reč dogiem
1. nová reč Cirkvi – Druhý vatikánsky koncil
1. kresťanská zrelosť ( sviatostný život )
	1. vysvetliť dôvody svojho kresťanského presvedčenia,
1. vyjadriť význam religiozity človeka ako prejavu po Bohu a zmysle života,
1. reprodukovať Vyznanie viery,
1. charakterizovať sekty a ich nebezpečenstvá,
1. vysvetliť pojmy: dogma, Učiteľský úrad cirkvi a ich význam,
1. zdôvodniť potrebu novej Cirkvi v súčasnej spoločnosti
	OSR, AIG,OZO

	Zodpovednosť za budovanie vzťahov
	1. túžba po presiahnutí seba (ontologická potreba lásky človeka k človeku a k Bohu)
1. priateľstvo a láska vzťah muž a žena
1. ideál rodiny a pseudorodina
1. medzigeneračné vzťahy
	1. objasniť ontologickú potrebu lásky človeka k človeku a človeka k Bohu,
1. charakterizovať priateľskú, manželskú, rodičovskú lásku a lásku k Bohu,
1. rozlíšiť rôzne formy spolužitia dvoch ľudí v spoločnosti,
1. uzatvárať kresťanské manželstvo ako spoločenstvo lásky pochádzajúce od Boha,
1. zdôvodniť jednoduchým spôsobom nerozlučnosť manželstva,
1. vymenovať základné riziká vyplývajúce zo zneužitia a nepochopenia lásky,
1. vyjadriť niekoľko základných zásad slušnej komunikácie v rodine aj mimo nej,
1. vyjadriť v modelových situáciách alternatívy efektívneho riešenia rodinných konfliktov,
1. obhájiť potrebu zdravej rodiny pre zrelosť človeka a pre odovzdávanie viery 
	OSR, OZO

	Zodpovednosť človeka za svet, v ktorom žije

	1. ekológia a zodpovednosť (globálne problémy)
1. angažovanosť kresťana v spoločnosti úloha Cirkvi v spoločnosti
1. kresťanské denominácie na Slovensku
1. ekumenizmus
	1. zdôvodniť dôležitosť ekologického myslenia v celospoločenskom kontexte,
1. aplikovať kresťanské hodnoty na ekologické myslenie,
1. zdôvodniť potrebu angažovanosti kresťanov v politike a vo verejnom živote,
1. vysvetliť historické dôvody rozdelenia kresťanov,
1. akceptovať nevyhnutnosť úcty a tolerancie voči ľuďom iného vierovyznania,
1. charakterizovať jednotlivé kresťanské denominácie na Slovensku,
1. vysvetliť pojem ekumenizmus
	OSR, ENV, AIG

